**Donald Edwin Westlake** (12. heinäkuuta 1933 New York, Yhdysvallat – 31. joulukuuta 2008 Meksiko) oli yhdysvaltalainen rikoskirjailija. Hänen useista kirjailijanimistään yksi on Richard Stark, John B. Allan, Judson Jack Carmichael, Curt Clark, Timothy J. Culver, J. Morgan Cunningham, Edwin West ym.

Westlake aloitti vuonna 1960 ns. kovaksikeitettyjen romaanien kirjoittajana, mutta myöhemmin kirjat saivat humoristisia ja ironisia sävyjä. Hän kirjoitti salanimellä Stark jännitysromaaneja, joiden päähenkilö on häikäilemätön rikollinen Parker. Hänen viimeinen teoksensa *Get Real* ilmestyi postuumisti vuonna 2009. Westlake kirjoitti uransa aikana yli 90 teosta, jännitystä, huumoria, rikoksia, seksiä ja myös tieteisromaanin. Teoksista on suomennettu yli 40. Tunnetuimpien romaanien päähenkilö on epäonninen murtovaras John Dortmunder, joka esiintyy 13 romaanissa ja yhdessä novellikokoelmassa. Westlaken teosten pohjalta on tehty 25 elokuvaa, ja hän itsekin teki elokuvakäsikirjoituksia. Hän oli ehdolla Oscar-palkinnon saajaksi käsikirjoituksesta Stephen Frearsin ohjaamaan elokuvaan *Huijarit* (1990).*lähde?*

Joitakin Westlaken kirjoituksia on julkaistu Playboy-lehdessä vuosina 1980–2000.

Westlaken puoliso on arvostettu puutarhuri Abby Westlake, ja heidän puutarhansa oli aika ajoin auki yleisölle.*lähde?*

Palkinnot ja tunnustukset
-------------------------

* Edgar-dekkaripalkinto kolme kertaa, 1968, 1990, 1991
* Yhdysvaltojen rikoskirjailijoiden yhdistyksen Grand master -arvonimi, 1993

Suomennetut teokset
-------------------

*Pääartikkeli: Luettelo Donald E. Westlaken suomennetusta tuotannosta*
Westlaken teoksia on julkaistu suomeksi myös nimellä Richard Stark, osa on julkaistu molemmilla kirjoittajanimillä eri kirjannimellä. Ensimmäinen suomeksi julkaistu romaani on *Kohti kuolemaa* (*361*, suom. J. V. Ilkka, Vaasa 1969).

Lähteet
-------

1. ↑  Westlake, Donald E, Kirjasampo, viitattu 4.11.2021
2. ↑  Risto Rantala ja Kaarina Turtia (toim.): "Westlake, Donald E.", *Otavan kirjallisuustieto*, s. 841. Helsinki: Otava, 1990. ISBN 951-1-09209-X.
3. ↑  Keijo Kettunen: Rikosromaanin mestari hallitsi monet tyylilajit.  *Helsingin Sanomat*, 4.1.2009, s. C7. Artikkelin verkkoversio. Viitattu 5.1.2009.  [vanhentunut linkki]
4. ↑  Westlake, Donald.E: *11x Dortmunder Varkaitten tusina*. Luettelo novelleista aikajärjestyksessä. Hyvinkää: Bookkari, 2008. ISBN 978-951-612-050-1.

Aiheesta muualla
----------------

* Westlaken sivusto (englanniksi)
* Muistokirjoitus, New York Times (englanniksi)
* Donald E. Westlake Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
	+ 2
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Norja
* Espanja
	+ 2
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Japani
* Tšekki
	+ 2
* Australia
* Kreikka
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |